**METODOLOGIE**

**pentru completarea**

**SCRISORII DE INTENȚIE din partea entităților de inovare de transfer tehnologic (ITT) și a parcurilor științifice și tehnologice (PST)**

1. ***Elemente de context***

Ministerul Dezvoltării Regionale, Administrației Publice și Fondurilor Europene (MDRAPFE), în calitate de Autoritate de Management pentru Programul Operațional Regional 2014-2020 finanțează în cadrul Axei prioritare 1 - Promovarea transferului tehnologic, obiectivul specific - Creşterea inovării în firme prin susţinerea entităților de inovare şi transfer tehnologic în domenii de specializare inteligentă.

Agenția pentru Dezvoltare Regională (ADR) ......, în calitate de Organism Intermediar (OI) pentru implementarea Axei Prioritare 1 a POR, lansează metodologia pentru scrisoarea de intenție în vederea identificării expresiilor de interes din partea potențialilor beneficiari, respectiv entitățile de inovare și transfer tehnologic (EITT) și parcurile științifice și tehnologice (PST), care intenționează să aplice pentru finanțare din POR. Potențialii aplicanți pentru finanţare în cadrul axei prioritare 1 POR – promovarea transferului tehnologic vor fi condiţionaţi de depunerea scrisorii de intenţie.

În vederea clarificării contextului în care va avea loc lansarea apelului pentru depunerea scrisorilor de intenție din partea EITT și PST, Tabelul 1 definește o serie de documente și concepte relevante.

***Tabel 1: Definiții referitoare la procesul de specializare inteligenta la nivel regional și finanțarea sa prin POR***

|  |  |
| --- | --- |
| **Acordul De Parteneriat (AP)** - document strategic national care fundamenteaza si stabileste obiectivele tematice de dezvoltare si alocarea indicativa a fondurilor europene in perioada 2014-2020 si programele subsecvente, care transpun elementele prevazute de acordul de parteneriat si care contin angajamente ferme ale statelor membre privind indeplinirea obiectivelor UE prin programarea fondurilor comunitare | **Condiționalitate ex-ante (Cex)** – O abordare strategică nouă în această perioadă de programare constă în necesitatea elaborării strategiilor de specializare inteligentă de către state membre/regiuni, ca o condiționalitate ex-ante anterioară alocării resurselor din FEDR către sectorul cercetării şi inovării. aceste strategii sunt elaborate de statele membre/regiuni în scopul exploatării potenţialului propriu de inovare şi a atuurilor, prin concentrarea pe un număr limitat de domenii prioritare, unde există deja un avantaj competitiv, sau poate fi dezvoltat unul. |
| **Programul Operațional Regional 2014-2020** **(POR)** – finanțează în cadrul Axei prioritare 1 - *Promovarea transferului tehnologic*. Investițiile prevăzute vor urmări consolidarea specializării identificate la nivel local și regional, pentru a se asigura o valorificare eficientă a avantajelor comparative, în funcție de resursele naturale și de alți factori favorabili pentru realizarea unui transfer mai intens al rezultatelor cercetării în aplicații comerciale inovative, conform Obiectivului Europa 2020 privind dezvoltarea unei economii bazate pe cunoaștere și inovare | **Strategia Națională de Cercetare, Dezvoltare, Inovare (SNCDI)** – în România, condiționalitatea ex-ante referitoare la specializare inteligentă este îndeplinită prin elaborarea, implementarea și monitorizarea Strategiei Naționale de Cercetare, Dezvoltare și Inovare (Ministerul Cercetării și Inovării).  |
| **Documentul Cadru Regional (DCR)** - pentru regiunile care au deja aprobat RIS3, DCR trebuie să conțină informații actualizate privind domeniile de specializare inteligentă identificate în cadrul RIS 3 și care trebuie să fie confirmate în cadrul procesului de descoperire antreprenorială (EDP). Pentru celelalte regiuni, DCR va reprezenta un document de sine stătător, care va identifica domeniile regionale de specializare inteligentă, reprezentând astfel, lansarea procesului strategic pentru elaborarea RIS3/ va fi realizat concomitent cu elaborarea RIS 3 pentru regiunile în care strategiile de specializare inteligentă sunt în lucru. | **Strategia de Specializare Inteligentă (RIS3)** – document realizat într-un larg parteneriat cu actorii relevanţi din mediu academic, institute de cercetare, entităţi de transfer tehnologic şi mediu de afaceri, etc. prin validarea informațiilor la nivel regional. Pentru a asigura îndeplinirea condiționalității ex-ante referitoare la specializare inteligentă,MDRAPFE a solicitat regiunilor să identifice potențialul de specializare inteligentă, în vederea accesării fondurilor alocate prin POR 2014-2020, Axa 1- *Promovarea transferului tehnologic.* |
| **Srisoarea de intentie (SI)** – reprezinta un document sintetic, elaborat pe baza unei metodologii standard, prin care potentialii beneficiari prezinta experienta, viziunea, avantajele competitive, mecanismele functionale, activele si abilitatile existente sau care vor fi create, in scopul dezvoltarii activitatilor de transfer tehnologic | **Domenii de specializare inteligentă (DSI)** – se referă la localizarea, domeniile economice şi tipurile de servicii de inovare și transfer tehnologic, pentru care există sau poate fi dezvoltat un avantaj competitiv la nivel național/regional care poate fi valorificat prin inovare si cercetare |
| **Ghidul Solicitantului** **(GS)** – îndrumar pentru pregatirea proiectelor si completarea corectă a cererilor de finanţare de către toți potențialii solicitanţi ai Programului Operaţional Regional (POR) 2014-2020.  | **Apel de proiecte (Apr)** - invitaţia publică adresată de organismul intermediar unei categorii clar identificate de solicitanţi, în vederea depunerii cererilor de finanţare pentru proiecte, în cadrul Axei prioritare 1 a POR 2014-2020 |
| **Cerere de finanțare (CF)** - Formularul completat de către solicitant, pentru fiecare proiect individual, în vederea obţinerii finanţării prin POR pentru proiectul respectiv | **Proiect (Pr)** - O serie de activităţi economice indivizibile, concepute pentru a produce un rezultat specific într-o perioadă de timp dată şi având obiective clar stabilite, pentru a cărui realizare Beneficiarul primeşte fonduri nerambursabile, în cadrul POR |

Figura 1 evidențiază poziția etapei de completare și depunere a scrisorilor de intenție din partea EITT/PST în cadrul procesului de specializare inteligenta la nivel regional și finanțarea sa prin POR, prezentând secvenţa logică pentru procesul de identificare si selecție proiecte pentru finanțare din Axa1 POR.

***Figura 1: Sinteza procesului de specializare inteligenta la nivel regional și finanțarea sa prin POR***

În cadrul axei prioritare 1 POR - promovarea transferului tehnologic se vor finanța următoarele activități:

* crearea şi dezvoltarea infrastructurilor de inovare şi transfer tehnologic (ITT), inclusiv parcuri științifice și tehnologice, respectiv construcţia, modernizarea, extinderea şi dotarea cu echipamente și software necesare;
* achiziționarea de servicii tehnologice specifice, inclusiv consultanță specializată în afaceri;
* investiţii pentru IMM-uri pentru implementarea unui rezultat al cercetării – inovării în parteneriat cu un ITT.

Beneficiarii acestei axe prioritare sunt:

• Infrastructura de inovare și transfer tehnologic acreditate conform legislaţiei în vigoare

• Parcuri științifice și tehnologice acreditate conform legislației în vigoare

• IMM în parteneriat cu ITT

**Menținăm faptul că acest apel se referă la primele două categorii de beneficiari, respectiv: entități de inovare și transfer tehnologic și parcuri științifice și tehnologice.**

Lansarea apelului pentru scrisori de intenție reprezintă ultima etapă din procesul de elaborare a DCR, care ulterior finalizării va fi avizat de Consorțiul Regional de Inovare și aprobat de Consiliul de Dezvoltare Regională. După finalizarea acestei etape, se va lansa Ghidul solicitantului pentru apelul de proiecte aferent Axei 1 POR.

1. ***Metodologia pentru completarea scrisorii de intenție din partea ITT***

Scrisorile de intenţie din partea EITT/PST se vor realiza pe baza acestei metodologii standard. Perioada pentru primirea și analiza scrisorilor de intentie la nivel regional este de 30 de zile de la data publicarii anuntului de lansare pe sit-ul ADR/OIPOR. Scrisorile de intentie se vor depune la ADR/OIPOR (prin mail sau fax), și nu vor depăși 15-20 de pagini.

Organizațiile interesate trebuie să transmită un dosar care cuprinde următoarele cinci secțiuni:

*1. Un plan de acțiune cuprinzător care detaliază următoarele*:

* Prezentarea organizaţiei;
* Tipul entităţii de transfer tehnologic conform HG 406/2003 (în cazul în care EITT și-a obținut acreditarea deja)
* Menţionarea domeniului / domeniilor de specializare inteligentă de la nivel naţional/ regional pentru care entitatea va furniza servicii de transfer tehnologic,
* Viziunea privind rolul unei infrastructuri de transfer tehnologic;
* Descrierea avantajelor competitive ale organizaţiei pentru implementarea viziunii privind transferul tehnologic;
* Analiza nevoilor întreprinderilor pentru servicii de transfer tehnologic;
* Care este locul organizaţiei în lanţul valoric regional / naţional / sectorial;
* Enumerarea mecanismelor (servicii/instrumente) deja funcţionale la nivelul organizaţiei pentru a facilita comercializarea cunoştinţelor / tehnologiilor;
* Enumerarea mecanismelor (servicii/instrumente) deja funcţionale la nivelul organizaţiei pentru a sprijinii întreprinderile în dobândirea de noi cunoştinţe / tehnologii, servicii de suport/consultanta pentru inovare;
* Enumerarea mecanismelor (servicii/instrumente) noi avute în vedere la nivelul organizaţiei pentru a facilita comercializarea cunoştinţelor / tehnologiilor;
* Enumerarea mecanismelor (servicii/instrumente) noi avute în vedere la nivelul organizaţiei pentru a sprijinii întreprinderile în dobândirea de noi cunoştinţe / tehnologii, servicii de suport/consultanta pentru inovare;

Infrastructura care primeste sprijin prin POR trebuie să identifice domeniul/domeniile de specializare pentru care se propune proiectul conform DCR/RIS3, iar informatiile prezentate trebuie sa fie corelate cu acesta.

1. *Rezultate estimate*

Sprijinul pentru activități de transfer tehnologic de bază va avea ca rezultat încheierea de acorduri de licențiere și contracte de consiliere pe baza rezultatelor cercetării. Suportul poate consta, spre exemplu, în furnizarea de servicii pentru proof of concept, consiliere privind gestionarea drepturilor de proprietate intelectuală și de achiziție, analiza nivelului de pregătire pentru investiții, asistența la retehnologizarea agentilor economici, sprijin pentru IMM inovatoare pentru recrutare de personal calificat, evaluare și audit tehnologic, veghe tehnologică, servicii de coaching si mentorat de specialitate, plasarea studenților și a elevilor din invatamantul vocational si tehnic in mediul de afaceri, realizarea de prototipuri, activități demonstrative, precum şi crearea de spin-off-uri si start-upuri, studii de fezabilitate, mentorat în managementul inovației, etc.

Sprijinul pentru servicii de transfer tehnologic cu valoare adăugată poate lua, spre exemplu, forma unor campanii pentru creșterea conștientizării, servicii de matchmaking, facilitarea parteneriatelor de afaceri, inclusiv prin proiecte de colaborare între mediul de afaceri și furnizorii de tehnologie (universități, brokeri de tehnologii) crearea de platforme și rețele, organizarea de evenimente de brokeraj si servicii suport dedicate acestora, dobândirea de cunoștințe / achiziție de tehnologie, instruire in managementul inovării, de cercetare de piață pentru proprietate intelectuală, informare tehnologică, prognoze pe teme legate de CDI, analize statistice, etc.

Solicitanții vor oferi o estimare a numărului de contracte/acorduri de cercetare/colaborare pentru cercetare, număr de licențiere, număr de patente depuse, granturi pentru patente obtinute și contracte de consiliere, care vor fi semnate şi derulate, și a numărului de întreprinderi, inclusiv start-up-uri, care vor beneficia de activitatile lansate conform planului de acţiune propus.

Solicitanții vor oferi, de asemenea, indicații calitative cu privire la modificările care urmează să fie introduse în ecosistemul de inovare regional pe baza planului de acțiune în corelare cu conţinutul RIS3/Documentul cadru regional. Rezultatele vor fi prezentate anual, pentru o perioadă de 3 ani, perioadă calculată de la finalizarea planului de acţiune propus.

1. *Capacitatea de a implementa planul de acțiune*

Solicitantul va oferi detalii cu privire la:

* Experienţe trecute în domeniul transferului tehnologic;
* în cazul în care nu există experienţă, trebuie descrisă motivaţia pentru care organizaţia respectivă doreşte să furnizeze servicii de transfer tehnologic, și în acest sens este necesară o descriere a potențialului pieței de transfer de tehnologie (ex. situaţia întreprinderilor relevante pentru domeniul de specializare respectiv, cu potential de achiziție de tehnologie, existente pe fiecare piaţa - regională, natională europeană);
* dacă există experienţă, trebuie descrisă poziţia în actualul eco-sistem de transfer tehnologic din regiunea şi domeniul de specializare inteligentă în care activează (informații despre domeniul de specializare, serviciile și numărul clienților);
* Active ale organizaţiei în termeni de personal, buget, echipamente, parteneriate, integrarea în reţele naţionale/ regionale/ internaţionale în domeniul transferului tehnologic;
* În ce active/servicii specializate sunt vizate investiţii/achiziții în vederea îmbunătăţirii capacităţii şi capabilităţii de transfer tehnologic;
* Abilităţi legate de transfer tehnologic disponibile în organizaţie sau în reţea;
* Detalii privind stocul de drepturi de proprietate intelectuală pentru strategia de transfer tehnologic a organizaţiei.
* Organigrama organizației cu numele personalului de conducere, precum şi o listă cu denumirile de posturi care ori există ori vor fi create în entitate, cu o scurtă descriere pentru fiecare şi menţiunea dacă acestea sunt ocupate sau urmează să se recruteze personal nou;
* Referire la bazele de date cu oferta de tehnologie, de cunoștințe și întreprinderi - potențial clienți;
* Lista părților interesate care vor fi implicate în realizarea planului de acțiune (universități, centre de cercetare, laboratoare acreditate, brokeri de tehnologii, specialist proprietate intelectuală, consilier proprietate industrială autorizat, manager de inovare, centre de transfer tehnologic, etc).
1. *Date financiare*

Implementarea Axei 1 are în vedere o schemă de ajutor de stat regional (pentru finanțarea operațiunilor legate de obiectivele de investiție) și o schemă de minimis (pentru finanțarea dezvoltării capacitatii institutionale a structurii de EITT/PST).

Dimensiunea financiară orientativă a proiectelor pentru EITT poate atinge 3 mil. euro pentru investiții inițiale și 200.000 euro pentru servicii, iar pentru PST poate atinge 12 mil euro pentru investiții inițiale și 200.000 euro pentru servicii.

Apelul de scrisori de intentie este unic pentru EITT și PST.

În scrisoarea de intenție vor fi introduse următoarele categorii de informații:

* Bugetul total estimat pentru punerea în aplicare a planului de acțiune.
* Scenariul financiar pentru a susține activitățile după 3 ani de implementare a planului de acțiune
1. *Sistemul de monitorizare*

 Trebuie oferită o descriere a sistemului care înregistrează toți beneficiarii care sunt vizați în mod direct de planul de acțiune. Acest sistem ar trebui să descrie indicatorii propuși pentru a surprinde modul în care beneficiarii au folosit serviciul primit.